கேள்வி: ஜவரே கவுடா - தனிப்பட்ட வாழ்க்கை மற்றும் இறப்பு பற்றி விளக்கவும்.
பதில்: கவுடா சாவித்ரம்மாவை மணந்தார். இவர்களது மகன் ஜே.சஷிதர் பிரசாத் மைசூர் பல்கலைக்கழக துணைவேந்தராக இருந்தார். கவுடா 2015 இல் ஒரு நூற்றாண்டு கண்டவர் ஆனார். இந்த நிகழ்வில் கன்னட கத்தோலிக்க கிறிஸ்தவ சங்கம் ஏற்பாடு செய்திருந்த ஒரு வாழ்த்து நிகழ்ச்சியில், கடந்த 25 ஆண்டுகளாக அனைத்து இந்து கடவுள்களுடன் சேர்ந்து இயேசு வணங்குவதாக குறிப்பிட்டார். இவரது வீட்டில் உள்ள பூசை அறையில் இந்து கடவுள்களின் புகைப்படங்களும் சிலைகளும் இருந்தன. அங்கு வாடிகனிலிருந்து இவருக்கு கிடைத்த ஜெபமாலையும் இருப்பதைக் காணலாம். ஸ்ரீ ஜெயதேவா இருதய அறிவியல் மற்றும் ஆராய்ச்சி நிறுவனத்தில் இதய செயலிழப்பு காரணமாக, மே 30, 2016 அன்று மைசூர் காலமானார். இவர், மருத்துவமனையில் மே 28 அன்று அனுமதிக்கப்பட்டார். இவரது இறுதி சடங்குகள் மைசூரின் குவெம்பு அறக்கட்டளையில் நிகழ்த்தப்பட்டன. அவரது உடல், ஜெயலட்சுமிபுரத்திலுள்ள இவரது இல்லத்திலும் மற்றும் சந்திரகலா மருத்துவமனையிலும் மக்களின் பார்வைக்காக, காட்சிக்கு வைக்கப்பட்டது.தேவ கௌடா, எச். டி. குமாரசாமி, சோ. ம. கிருசுணா மற்றும் வீரப்ப மொய்லி போன்ற அரசியல்வாதிகள் மற்றும் எழுத்தாளர்கள் அவருக்கு அஞ்சலி செலுத்தினர்.